**Priloga 1**

Republika Slovenija, Ministrstvo za obrambo, Vojkova cesta 55, 1000 Ljubljana, matična številka: 5268923000, davčna številka: SI47978457 (v nadaljnjem besedilu: ministrstvo), ki ga zastopa mag. Matej Tonin, minister,

in

\_\_\_\_\_\_\_\_\_\_, matična številka: \_\_\_\_\_\_\_, davčna številka: \_\_\_\_\_\_\_ (v nadaljnjem besedilu: nevladna organizacija), ki jo zastopa \_\_\_\_\_, \_\_\_\_\_\_\_

skleneta

**Pogodbo**

**o sofinanciranju dejavnosti** \_\_\_\_\_\_ **v letu 2022**

1. člen

Pogodbeni stranki ugotavljata, da:

* je \_\_\_\_\_\_\_ vpisana v register društev pri Upravni enoti \_\_\_\_\_\_, na podlagi odločbe, št. \_\_\_\_\_\_\_ z dne \_\_\_\_\_\_;
* je bil nevladni organizaciji z odločbo \_\_\_\_\_\_, št. \_\_\_\_\_\_ z dne \_\_\_\_\_\_, podeljen status nevladne organizacije v javnem interesu na področju vojnih veteranov,
* Zakon o vojnih veteranih (Uradni list RS, št. 59/06 – uradno prečiščeno besedilo, 61/06 – ZDru-1, 101/06 – Odl. US, 40/12 – ZUJF, 32/14; 21/18 ZNOrg in 174/20 – ZIPR2122) v tretjem odstavku 1. člena določa, da z nevladno organizacijo v javnem interesu na področju vojnih veteranov minister, pristojen za obrambo, sklene pogodbo o sofinanciranju njihove dejavnosti iz sredstev državnega proračuna na podlagi izpolnjenih meril za financiranje dejavnosti iz državnega proračuna;
* merila za sofinanciranje dejavnosti nevladnih organizacij v javnem interesu na področju vojnih veteranov določa Pravilnik o merilih za sofinanciranje dejavnosti nevladnih organizacij v javnem interesu na področju vojnih veteranov (Uradni list RS, št. 61/19, 182/20 in 196/21; v nadaljnjem besedilu: pravilnik o merilih);
* je bil na podlagi pravilnika o merilih pripravljen Javni razpis za sofinanciranje dejavnosti nevladnih organizacij v javnem interesu na področju vojnih veteranov, za leto 2022 (dokument, št. \_\_\_\_\_\_; v nadaljnjem besedilu: javni razpis), ki je bil dne \_\_\_\_\_\_ objavljen na portalu GOV.SI (www.gov.si/zbirke/javne-objave);
* se je nevladna organizacija dne \_\_\_\_\_\_ prijavila na javni razpis in k vlogi priložila vso potrebno dokumentacijo;
* je bil \_\_\_\_\_\_, na podlagi formalne in vsebinske presoje vloge izdan sklep, št. \_\_\_\_\_\_ z dne \_\_\_\_\_\_, s katerim je bilo ugotovljeno, da izpolnjuje predpisane pogoje za sofinanciranje ter, da se ji na podlagi meril iz pravilnika o merilih prizna naslednje število točk:
* merilo program društva: \_\_\_\_\_\_ točk,
* merilo članstvo: \_\_\_\_\_\_ točk,
* merilo premoženje: \_\_\_\_\_\_ točk;
* na podlagi navedenega sklepata to pogodbo.

2. člen

Predmet te pogodbe je sofinanciranje dejavnosti nevladne organizacije od 1. 1. do 31. 12. 2022, v skladu s sprejetimi spremembami Proračuna Republike Slovenije za leto 2022 – DP2022-A (Uradni list RS, št. 187/21; v nadaljnjem besedilu: proračun) in 33. členom Zakona o izvrševanju proračunov Republike Slovenije za leti 2022 in 2023 (Uradni list RS, št. 187/21; v nadaljnjem besedilu: ZIPRS2223).

3. člen

Ministrstvo zagotavlja sofinanciranje dejavnosti nevladne organizacije v obdobju od 1. 1. 2022 do 31. 12. 2022, s sredstvi na proračunski postavki 221051 – Podpora nevladnim organizacijam na področju vojne zakonodaje (proračunski uporabnik 1916 - Uprava Republike Slovenije za vojaško dediščino), v višini \_\_\_\_\_\_ EUR (z besedo: \_\_\_\_\_\_ evrov). Višina dodeljenih sredstev je bila določena ob upoštevanju števila točk iz sedme alineje 1. člena te pogodbe ter vrednosti točke, ki za leto 2022 znaša pri:

* merilu program društva: \_\_\_\_\_\_ EUR,
* merilu članstvo: \_\_\_\_\_\_ EUR,
* merilu premoženje: \_\_\_\_\_\_ EUR.

Ministrstvo se obvezuje, da bo finančna sredstva iz prejšnjega odstavka nevladni organizaciji nakazalo v treh obrokih, in sicer:

* prvi obrok v višini 40% pogodbene vrednosti, ki vsebuje sredstva dodeljena po merilih članstvo in premoženje ter razliko sredstev do višine tega obroka, dodeljenih iz naslova izvedbe aktivnosti po programu nevladne organizacije;
* drugi obrok v višini 30% pogodbene vrednosti;
* tretji obrok v višini 30% pogodbene vrednosti.

Ministrstvo bo obroke iz prejšnjega odstavka nakazalo na transakcijski račun nevladne organizacije, številka IBAN: \_\_\_\_\_\_ (BIC: \_\_\_\_\_\_), odprt pri \_\_\_\_\_\_, s pripisom »Sofinanciranje veteranskih nevladnih organizacij«, in sicer:

* prvi obrok 30. dan po izstavljenem zahtevku za izplačilo obroka,
* drugi obrok 30. dan po izstavljenem zahtevku za izplačilo drugega obroka in
* tretji obrok 30. dan po izstavljenem zahtevku za izplačilo tretjega obroka.

Osnova za izplačilo sredstev so zahtevki nevladne organizacije za izplačilo obroka, ki se praviloma izstavljajo hkrati s poročili o izvedenih aktivnostih iz 5. člena te pogodbe. Zahtevek za prvi obrok nevladna organizacija ministrstvu posreduje po podpisu pogodbe, zahtevek za drugi obrok, ko vrednost izvedenih aktivnosti preseže 40 % pogodbene vrednosti, zahtevek za tretji obrok pa, ko vrednost izvedenih aktivnosti preseže 70 % pogodbene vrednosti. Zahtevek za izplačilo tretjega obroka pogodbene vrednosti se ob izpolnitvi prej navedenih pogojev izstavi najkasneje do 30. 11. 2022. V primeru, da se izteče rok za predložitev zahtevka za izplačilo obroka na nedeljo ali praznik Republike Slovenije ali dela prost dan v Republiki Sloveniji ali kakšen drug dan, ko se pri organu, pri katerem je treba opraviti dejanje postopka, ne dela, se izteče rok s pretekom prvega naslednjega delovnega dne.

Predplačila se izvedejo skladno s 3. točko prvega odstavka 33. člena ZIPRS2223 in lahko dosegajo največ 30% pogodbene vrednosti. Če predplačilo presega 100.000 EUR, je treba za izplačilo pridobiti soglasje ministra, pristojnega za finance. V primeru morebitnega negativnega soglasja ministra, pristojnega za finance ali preseganja dovoljene višine predplačila, se višina obroka ustrezno prilagodi, kar se uredi z aneksom k pogodbi.

4. člen

Nevladna organizacija se zavezuje, da bo finančna sredstva iz prejšnjega člena uporabila za izvedbo aktivnosti, navedenih v sklepu ministrstva iz sedme alineje 1. člena te pogodbe.

Nevladna organizacija se zavezuje, da bo po tej pogodbi prejeta finančna sredstva uporabljala kot dober gospodar, zagotovila nadzor nad namensko porabo sredstev in vodila evidenco o porabi prejetih sredstev.

Nevladna organizacija je dolžna voditi posebna stroškovna mesta za prihodke in odhodke, ki so povezani s finančnimi sredstvi, prejetimi po tej pogodbi.

Nevladna organizacija se zavezuje, da bo prejeta finančna sredstva, skupaj z zamudnimi obrestmi, vrnila v proračun, če se v proračunskem nadzoru ugotovi, da je bilo izplačilo iz proračuna neupravičeno izvršeno. Šteje se, da je bilo izplačilo iz proračuna neupravičeno izvršeno, če je nevladna organizacija finančna sredstva porabila nenamensko ali v nasprotju s predpisi.

5. člen

Nevladna organizacija je dolžna ministrstvu po prejemu posameznega obroka predložiti poročilo o namenski porabi sredstev in opravljenem delu, skladno z usmeritvami ministrstva, in sicer praviloma: ko vrednost izvedenih aktivnosti preseže 40 % pogodbene vrednosti prvo poročilo, ko vrednost izvedenih aktivnosti preseže 70 % pogodbene vrednosti drugo poročilo in najkasneje v 180 (stoosemdesetih) dneh od izplačila tretjega obroka oziroma do 31. 3. naslednjega leta letno poročilo o namenski porabi sredstev in opravljenem delu.

Od prejema obroka (predplačila) do naslednjega obdobnega poročila lahko preteče največ 180 (stoosemdeset) dni. V nasprotnem primeru mora nevladna organizacija ministrstvu, ne glede prejšnji odstavek, na podlagi določbe tretjega odstavka 33. člena ZIPRS2223, vseeno poročati o dejanskem stanju namenske porabe sredstev in opravljenem delu. Ministrstvo do naslednjega rednega obdobnega poročanja nevladne organizacije, skladno s prejšnjim odstavkom tega člena, zadrži nadaljnja izplačila iz proračuna.

6. člen

Nevladna organizacija je dolžna sredstva za aktivnosti, ki niso bile izvedene ali nadomeščene v skladu s 14. členom pravilnika o merilih, na poziv ministrstva v 15 (petnajstih) dneh vrniti na transakcijski račun naveden v pozivu.

7. člen

Nevladna organizacija je dolžna dati ministrstvu, zaradi spremljanja uresničevanja določil te pogodbe, na razpolago vse zahtevane podatke, dokumente in druga dokazila o izvedenih aktivnostih.

8. člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist zaradi pridobitve posla ali njegove sklenitve pod ugodnejšimi pogoji ali zaradi opustitve dolžnega nadzora nad izvajanjem pogodbenih obveznosti ali zaradi drugega ravnanja ali njegove opustitve, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizaciji iz javnega sektorja, drugi pogodbeni stranki ali njenemu predstavniku, zastopniku ali posredniku.

9. člen

Na strani ministrstva je skrbnik pogodbe \_\_\_\_\_\_, na strani nevladne organizacije pa \_\_\_\_\_\_.

10. člen

Pogodbeni stranki se dogovorita, da bosta spremembe in dopolnitve te pogodbe urejali z aneksom k tej pogodbi.

11. člen

Spore iz te pogodbe se stranki zavezujeta reševati sporazumno. Če sporazum ne bo mogoč, bo o sporu odločalo stvarno pristojno sodišče v Ljubljani.

12. člen

Ta pogodba je napisana v 2 (dveh) enakih izvodih, od katerih prejme vsaka pogodbena stranka po 1 (en) izvod.

13. člen

Ta pogodba začne veljati z dnem podpisa obeh pogodbenih strank, uporablja pa se od 1. 1. 2022 do 31. 12. 2022.

|  |  |  |
| --- | --- | --- |
| Datum:**\_\_\_\_\_\_\_**\_\_\_\_\_\_ predsednik |  | Številka: Datum: **Republika Slovenija** **Ministrstvo za obrambo**Mag. Matej Toninminister |